CELEX: 32022D0124
Language: hr
Date: 2022-01-25 00:00:00
Title: Odluka Vijeća (EU) 2022/124 od 25. siječnja 2022. o sklapanju, u ime Europske unije, Protokola o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica

31.1.2022   
               
               
                  HR
               
               
                  Službeni list Europske unije
               
               
                  L 20/38
               
            
         ODLUKA VIJEĆA (EU) 2022/124
         od 25. siječnja 2022.
         o sklapanju, u ime Europske unije, Protokola o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a),
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:
         
                     (1)
                  
                  
                     U skladu s Odlukom 2010/465/EU Vijeća i predstavnika vlada država članica Europske unije koji su se sastali u okviru Vijeća (2), Protokol o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica, potpisanog 25. i 30. travnja 2007. („Protokol”), potpisan je 24. lipnja 2010., podložno njegovu kasnijem sklapanju.
                  
               
                     (2)
                  
                  
                     Sve države članice osim Republike Hrvatske ratificirale su Protokol. Republika Hrvatska pristupa Sporazumu u skladu s člankom 6. stavkom 2. Akta o pristupanju iz 2012.
                  
               
                     (3)
                  
                  
                     Protokol bi trebalo odobriti.
                  
               
                     (4)
                  
                  
                     Budući da članak 5. Odluke 2010/465/EU, o obvezama obavješćivanja za države člancie, više nije potreban, taj bi se članak trebao prestati primjenjivati od datuma stupanja na snagu ove Odluke,
                  
               DONIJELO JE OVU ODLUKU:
         
            Članak 1.
            Protokol o izmjeni Sporazuma o zračnom prijevozu između Sjedinjenih Američkih Država i Europske zajednice i njezinih država članica, potpisanog 25. i 30. travnja 2007. („Protokol”), odobrava se u ime Europske unije (3).
         
         
            Članak 2.
            Predsjednik Vijeća u ime Unije provodi razmjenu diplomatskih nota kako je predviđeno u članku 10. Protokola.
         
         
            Članak 3.
            Članak 5. Odluke 2010/465/EU prestaje se primjenjivati od datuma stupanja na snagu ove Odluke.
         
         
            Članak 4.
            Ova Odluka stupa na snagu na dan donošenja.
         
         
            Sastavljeno u Bruxellesu 25. siječnja 2022.
            
               
                  Za Vijeće
               
               
                  Predsjednik
               
               C. BEAUNE
            
         
         
            (1)  Suglasnost od 14. prosinca 2021. (još nije objavljena u Službenom listu).
         
            (2)  Odluka 2010/465/EU Vijeća i predstavnika vlada država članica Europske unije koji su se sastali unutar Vijeća od 24. lipnja 2010. o potpisivanju i privremenoj primjeni Protokola o izmjeni Sporazuma o zračnom prijevozu između Sjedinjenih Američkih Država, s jedne strane, i Europske zajednice i njezinih država članica, s druge strane (SL L 223, 25.8.2010., str. 1.).
         
            (3)  Tekst Protokola objavljen je u SL L 223, 25.8.2010., str. 3., zajedno s odlukom o potpisivanju.